Nog 'n Suid Afrikaner volg Rory na Engeland | SAFFA.com
Rory Duncan, wat die Cheetahs die afgelope seisoen in die Pro14-reeks gebrei het, is vroeër vanjaar as Worcester se nuwe hoofafrigter aangestel. Duncan sal dié span se leisels in die komende Europese seisoen neem.
Die Warriors sal voortaan 'n uiters sterk Suid-Afrikaanse geurtjie hê.
Duncan se kaptein by die Cheetahs, die Springbok-senter Francois Venter, sal hom ook voor die komende seisoen by die Warriors aansluit.
Die voormalige Kings-losvoorspeler Cornell du Preez verlaat op sy beurt die Skotse klubspan Edinburgh om hom by die Warriors aan te sluit. Du Preez het Skotland reeds in ses toetse verteenwoordig.
Scott van Breda, 'n veelsydige agterspeler wat ook vir die Kings gespeel het, sluit hom ook eersdaags by dié Engelse klubspan aan.
Die oud-Springbokke Francois Hougaard, Wynand Olivier en Dewald Potgieter speel ook vir die Warriors, saam met drie ander Suid-Afrikaners, Anton Bresler, Nick Schonert en Gerrit-Jan van Velze.
Die voormalige Springbok-hulpafrigter Alan Solomons is Worcester se direkteur van rugby. Solomons het die Kings van 2009 tot 2012 gebrei, waarna hy in 2013 die Oos-Kaapse franchise se direkteur van rugby was.
Hy het Edinburgh van 2013 tot 2016 afgerig, voordat hy die pos as Worcester se direkteur van rugby in 2017 aanvaar het.
Die Warriors het vanjaar nie watwonders in die Engelse Premierliga gevaar nie en 11de uit die 12 spanne geëindig. Hulle kon ook nie vir die uitspeelwedstryde van die Europese Uitdaagbeker-reeks kwalifiseer nie.
Volgens 'n woordvoerder van die Haaie is Pretorius sedert 2016 die Haaie se kondisioneringsafrigter.
Volgens ingeligte bronne was Kruger reeds in gesprekke met die Haaie gewikkel, maar hy het nog nie enige kontrak met dié Superrugbyspan onderteken nie.
« SA wen 36ste keer goud op die Chelsea-blommeskou in Londen
A man paid R1,500 to bring his own laptop back into South Africa: SARS outlines strict customs rules »